**NARAVOSLOVNI DAN – POGUM**

**Popestrimo šolske prostore**

**Naravoslovni dan za učence od 1. do 9. razreda,**

**sobota, 2. 2. 2019 (redna delovna sobota – za učence obvezen dan pouka)**

**Prisotnost v šoli:**

**1. - 9. razred od 8.20 do 12.50**

**V tem času bosta za učence organizirana malica in kosilo. Po kosilu sledi odhod domov.**

**Ta dan v šoli ne bo nobenih dodatnih dejavnosti (jutranje varstvo, oddelek podaljšanega bivanja,…).**

V soboto, dne 2. 2. 2019, bo za učence od 1. do 9. razreda potekal naravoslovni dan pod okriljem projekta Pogum, ki ga na šoli izvajamo že drugo leto.

V mesecu oktobru smo imeli dan dejavnosti, ko smo načrtovali *popestritev šolskih prostorov,* in sicer:

* na razredni stopnji so učenci delali v razredu z učitelji razredniki;
* na predmetni stopnji so učenci bili razporejeni glede na dejavnost, ki jih zanima, k določenim učiteljem.

V oktobru smo vsi načrtovali dejavnosti (izdelovali/risali načrte, zapisovali ideje, iskali priložnosti za popestritev, zapisali cilje, ki bi jih naj dosegli do konca šolskega leta …).

V soboto je nadaljevanje procesa dejavnosti. Učenci bodo z učitelji že izvajali določene dejavnosti, ki so jih načrtovali, torej uresničevali zastavljene cilje.

**Splošni cilji**, ki smo jih zastavili za ta projekt:

* razvijanje veščin podjetnosti pri učencih (po EntreComp: ideje, priložnosti in viri, tokrat v večji meri **aktivnosti)**;
* pripravljanje mladega človeka na samostojno in odgovorno vključevanje v družbo;
* udejanjanje ciljev in načel trajnostnega razvoja;
* uresničevanje ciljev vseživljenjskega razvoja;
* spreminjanje osebnega odnosa in ravnanja do sebe in okolja
* usposabljanje učencev za samostojno in odgovorno ravnanje z okoljem.

Učitelji so pri svojih dejavnostih skupaj z učenci že nastavili **kriterije uspešnosti** naravoslovnega dne, ki se nanašajo na cilje projekta.

Ta dan bo torej dan DEJAVNOSTI, ki so jih v oktobru učenci NAČRTOVALI.

Program za razredno stopnjo in predmetno stopnjo v prilogi.